**ԱՄՓՈՓԱԹԵՐԹ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ,ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՅՔ ՓՈԽԱՆՑԵԼՈՒ ԵՎ ԳՈՒՅՔԻ ՆՎԻՐԱՏՎՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **ՀՀ ֆինանսների նախարարություն** | **14. 11.2021 թ.** |
| **N 01/8-3/18508-2021**  |
| «Հայաստանի Հանրապետության կրթության,գիտության, մշակույթի և սպորտի նախարարությանը գույք փոխանցելու և գույքի նվիրատվության մասին» ՀՀ կառավարության որոշման նախագիծը (այսուհետ՝ Նախագիծ) և հայտնում է հետևյալը:Վերոնշյալ Նախագծով առաջարկվում է «Հայաս­­տանի հրաձգության ֆեդերացիա» հասարակական կազմակերպության կողմից Հրաժարում՝ հօգուտ պետության մաքսային ընթա­­ցակարգով Հայաստանի Հանրապետությանը հանձնված՝ 2,608,848 ՀՀ դրամ մաք­սային արժեքով սպորտային օդամղիչ ատրճանակի մանրագնդակները այսուհետ՝ Գույք փոխանցել ՀՀ կրթու­թյան, գիտության, մշակույթի և սպորտի նախարարությանը՝ «Երևանի հրաձ­գության մանկա­պա­տանե­կան մարզադպրոց» պետական ոչ առևտրային կազմակեր­պու­թյանը նվիրաբերելու նպա­տակով:Նախագծին կից ներկայացված փաստաթղթերի համաձայն՝ Գույքը ներմուծողը «Հայաս­­­­­տանի հրաձգության ֆեդերացիա» հասարակական կազմակերպությունն է, իսկ որպես նվիրատվություն ստա­ցողը՝ «Երևանի հրաձգության մանկա­պա­տանե­կան մար­զադ­պրոց» ՊՈԱԿ-ը: Ընդ որում, կից ներ­կայացված փաստաթղթերի համաձայն՝ «Հայաս­­­տանի հրաձգության ֆեդերացիա» հասա­րա­կական կազմակերպությունը մաք­սային մարմնին ուղղ­ված իր նամակում հստակ նշում է, որ Գույքը ներմուծում է նվիրատ­վու­թյան համար և խնդրում է թույլատրել Հրաժարում՝ հօգուտ պետու­թյան մաքսային ընթա­­ցակարգով ձևակերպումը: Հաշվի առնելով վերոգրյալը, ինչպես նաև այն, որ ԵԱՏՄ մաքսային օրենսգրքի համա­ձայն՝ Հրաժարում՝ հօգուտ պետության մաքսային ընթա­­ցակարգով ապրանքների ձևակեր­պումն ազատված է մաք­սային և հարկային պարտավորություններից, ինչպես նաև այն, որ Գույքի նվիրատվությունը նախատեսվում է «Հայաս­տանի հրաձգության ֆեդերացիա» հասա­րա­կական կազմա­կեր­պու­թյան նպատակների թեկուզև՝ անուղղակի համար՝ տպավո­րու­թյուն է ստեղծվում, որ Նախագծի հիմնական նպատակը Գույքի՝ առանց հարկերի և մաք­սա­տուրքերի վճարման ներմուծումն է:Այս առումով, հարկ ենք համարում հայտնել, որ վերոնշյալ մոտեցմամբ ապրանքների ներմուծումը հակամրցակցային բնույթ ունի, քանի որ այդ նույն ապրանքները կարող էին ձեռք բերվել ՀՀ տարածքում: Փոխարենը, նախօրոք կանխատեսելով Նախագծով սահմանվող կար­գավո­րումների հնարավորությունը, Գույքի ձեռք բերման գործընթացը կազմակերպվել է այնպես, որ դրանք ներմուծվեն առանց հարկերի, ինչը զրկում է Հայաստանի Հանրա­պետու­թյու­նում այդ ապրանքների իրացումով զբաղվող կազմակերպություններին իրացման հնա­րավո­րություններից:Միևնույն ժամանակ, հայտնում ենք, որ ԵԱՏՄ մաքսային օրենսգրքի 251-րդ հոդվածի համա­­ձայն՝ «Հրաժարում՝ հօգուտ պետության» մաքսային ընթացակարգն օտարերկրյա ապրանք­­ների նկատմամբ կիրառվող մաքսային ընթացակարգ է, որին համապատասխան՝ ապրանք­ներն անհատույց հանձնվում են անդամ պետության սեփականությանը (եկամտին)՝ առանց ներ­մուծման մաքսատուրքերի, հարկերի, հատուկ, հակագնագցման, փոխհատուց­ման տուր­քերի վճարման՝ պահպանելով մաքսային ընթացակարգով ապրանք­ների ձևակերպ­ման պայ­ման­ները: Հետևաբար, Հրաժարում՝ հօգուտ պետության մաքսային ընթա­­ցա­կարգի նպատակը ապրանքների ներմուծումը հարկերից ազատելը չէ, այլ ապրանքները տարբեր պատ­ճառ­նե­րով պետությանը հանձնելու դեպքում հայտարարատունների համար հար­կերի ձևով լրա­ցուցիչ ծախսեր չառաջացնելն է:Հաշվի առնելով վերոգրյալը՝ հայտնում ենք, որ մեր կարծիքով այս գործըն­թացը չպետք է նախ­ապես պլանավորված լինի, այլ պետք է բխի առանձին իրավիճակներից:Բացի այդ, Նախագծով նախատեսվող մոտեցումներով պարբերաբար առաջնորդվելու դեպ­քում այլ ներմուծողների մոտ նույնպես կարող է արդարացի պահանջ առաջանալ՝ ապրանքները Հրա­­­ժա­րում՝ հօգուտ պետության մաքսային ընթա­­ցակարգով առանց հար­կերի ձևակեր­պելու և հետա­գայում որպես նվիրատվություն պետությունից հետ ստանալու համար, ինչն ընդունելի լինել չի կարող:Հաշվի առնելով վերոգրյալը՝ առաջարկում ենք ձեռպահ մնալ ապրանքների ներ­մուծ­ման գործընթացը Նախագծով նախատեսվող մոտեցմամբ կազմակերպելուց:Առաջարկում ենք նաև, որ հնարավորության դեպքում ՀՀ պետական եկամուտների կոմիտեն մերժի ապրանքները Հրա­­ժա­րում՝ հօգուտ պետության մաքսային ընթա­­ցա­կար­գով ձևակերպումը, բոլոր այն դեպքերում, երբ բացահայտվում է, որ այդ գործընթացը նախօրոք պլա­նա­վոր­ված է հարկերից ազատման նպատակով:Ինչ վերաբերում է այն դեպքերին, երբ իրոք պետության կարիքների համար կարող է կազմակերպվել ապրանքները պետությանը հանձնելու գործընթացը, ապա կարծում ենք, որ պետության կողմից նախօրոք պետք է գնահատվի կարիքները և ապրանքները պետք է ձևակերպվեն «Հրաժարում՝ հօգուտ պետության» մաքսային ընթացակարգով նախօրոք համա­ձայնություն տրամադրելուց հետո: Այս առումով, նպատակա­հար­մա­րության դեպքում առա­ջարկում ենք քննարկել խնդրո առարկա կոնկրետ դեպքերում «Հրաժարում՝ հօգուտ պետության» մաքսային ընթացակարգով ապրանք­ների ձևակերպման համար նախօրոք հավանություն տալու կարգ մշակելու նպատակահարմարության հարցը:Բացի այդ, գտնում ենք, որ Նախագծի քննարկման փուլում անհրաժեշտ է հաշվի առնել 2021 թվականի մայիսի 4-ի ֆինանսատնտեսական նախարարական կոմիտեի նիստի արձա­նագրու­թյան «Օրակարգի հաստատում» բաժնի 2-րդ կետի «բ» ենթակետով պետական կառա­վարման համակարգի մարմինների ղեկավարներին տրված հանձնարարականն առ այն, որ պետք է ձեռնպահ մնալ պետական մարմիններին երրորդ երկրներից ուղարկված ապրանքները (այդ թվում՝ շարժական գույքը) «Մաքսային կարգավորման մասին» օրենքով սահմանված՝ «Հրաժարում հօգուտ պետության» մաքսային ընթացակարգով ձևակերպելուց կամ այդ օրվա նիստի օրակարգի 12-րդ կետով ներկայացված որոշման նախագծի օրինակով նշված մաքսային ընթացակարգով արդեն իսկ ձևակերպված ապրանքները (այդ թվում՝ շարժական գույքը) հետագայում համապատասխան կազմակերպությանը կամ ֆիզիկական անձանց ամրացնելուց կամ նվիրաբերելուց և ներմուծումը կազմակերպել ընդհանուր ընթացակարգով:Հարկ ենք համարում անդրադառնալ նաև նախագծի 5-րդ կետի կարգավորմանը, որի համաձայն՝ ՀՀ կրթության, գիտության, մշակույթի և սպորտի նախարարը որոշման 3-րդ կետի համաձայն ՀՀ կրթության, գիտության, մշակույթի և սպորտի նախարարությանը Գույքի փոխանցումից հետո 5 օրվա ընթացքում «Երևանի հրաձգության մանկապատանեկան մարզադպրոց» պետական ոչ առևտրային կազմակերպության հետ պետք է կնքի Գույքի նվիրատվության պայմանագիր, վերջինիս մեջ ներառելով դրույթ գույքը չօտարելու, ինչպես նաև անհրաժեշտության դեպքում Հայաստանի Հանրապետության կրթության, գիտության, մշակույթի և սպորտի նախարարության համաձայնությամբ գույքն այլ անձանց կամ կազմակերպություններին նվիրելու վերաբերյալ: Նշված պայմանը, սակայն, հակասում է ՀՀ Սահմանադրությամբ և ՀՀ քաղաքացիական օրենսգրքի 163-րդ հոդվածով երաշխավորված գույքի սեփականատիրոջ՝ սեփականության իրավունքով իրեն պատկանող գույքն իր հայեցողությամբ տիրապետելու, օգտագործելու և տնօրինելու իրավունքին: Ելնելով վերոգրյալից և հաշվի առնելով, որ «Պետական գույքի կառավարման մասին» ՀՀ օրենքի 1-ին մասը, որի համաձայն՝ պետական գույքի նվիրատվությունը կամ նվիրաբերությունը պետք է լինի նպատակային, արդյունավետ և լուծի որոշակի տնտեսական կամ սոցիալական խնդիրներ, անհրաժեշտ է գույքի նվիրատվության փոխարեն քննարկել դրա նվիրաբերության տարբերակը՝ առաջնորդվելով «Պետական գույքի կառավարման մասին» ՀՀ օրենքի 1-ին հոդվածի և ՀՀ կառավարության 2016 թվականի հոկտեմբերի 13-ի թիվ 1067-Ն որոշման պահանջներով: | **ՉԻ ընդունվում**«Հայաս­­տանի հրաձգության ֆեդերացիա» հասարակական կազմակերպության կողմից ներմուծվող սպորտային օդամղիչ ատրճանակի մանրագնդակները արդեն իսկ ՀՀպետական եկամուտների կոմիտեի մաքսային բաժնում նշված գույքը մաքսային ընթացակարգով ձևակերպվել է Հրաժարում՝ հօգուտ պետության: Ձևակերպումից հետո նշված գույքը հանդիսանում է Հայաստանի Հանրապետության սեփական գույք և վերջինիս կողմից, համապատասխան որոշման համաձայն, որոշվում է հրաժարված գույքի հետագա ճակատագիրը:Միաժամանակ հայտնում եմ նշված մանրագնդակները որպես մարզական գույք իրենց որակով տարբերվում են ներմուծված այլ մանրագնդակներից: |
|  **ՀՀ տարածքային կառավարման և ենթակառուցվածքների** **նախարարություն** | **10. 11. 2021 թ.** |
| **N ԳՍ//29025-2021**  |
| «Հայաստանի Հանրապետության կրթության, գիտության, մշակույթի և սպորտի նախարարությանը գույք փոխանցելու և գույքի նվիրատվության մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ առաջարկում ենք հետևյալը.1. Նախագծի վերնագրի և 4-րդ կետի համաձայն նախատեսվում է գույք նվիրել, մինչդեռ Նախագծի նախաբանում հղում է կատարված ՀՀ քաղաքացիական օրենսգրքի 605-րդ հոդվածին, որը վերաբերում է գույքի նվիրաբերությանը, ուստի հաշվի առնելով նվիրատվության և նվիրաբերության առանձնահատկությունները անհրաժեշտ է հստակեցնել համապատասխան ձևակերպումները, իսկ նվիրաբերության դեպքում՝ Նախագծի 4-րդ կետում սահմանել նվիրաբերության պայմանը։ Նշված հիմնավորմամբ հստակեցման կարիք ունի նաև Նախագծի 5-րդ կետում նշված նվիրատվության բառը։ Միևնույն ժամանակ հաշվի առնելով Նախագծի 5-րդ կետի՝ «ինչպես նաև անհրաժեշտության դեպքում Հայաստանի Հանրապետության կրթության, գիտության, մշակույթի և սպորտի նախարարության համաձայնությամբ գույքը նվիրել այլ անձանց կամ կազմակերպություններին» ձևակերպումը՝ առաջարկում ենք գույքը ոչ թե նվիրել, այլ նվիրաբերել «Երևանի հրաձգության մանկապատանեկան մարզադպրոց» պետական ոչ առևտրային կազմակերպությանը՝ բացառապես տվյալ ՊՈԱԿ-ի կողմից նպատակային նշանակությամբ օգտագործելու պայմանով։
 |  **Ընդունվել է**Նախագիծը առաջարկին համապատասխան լրամշակվել է |
| 2.Հաշվի առնելով Նախագծի 2-5-րդ կետերում համապատասխան հոլովաձևերով գործածված «Գույք» ձևակերպումը՝ Նախագծի 1-ին կետում՝ «մանրագնդակները» բառից հետո լրացնել «(այսուհետ՝ Գույք)» բառերը։ | **Ընդունվել է** |
| 3.Նախագծի վերջում, որպես նորմատիվ իրավական ակտի վավերապայման, լրացնել Նախագիծը ստորագրող պաշտոնատար անձի պաշտոնը, անվան սկզբնատառը և ազգանունը: | **Ընդունվել է** |
| **ՀՀ պետական եկամուտների կոմիտե**  | **04.11.2021թ.** |
| **01/18-4/70289-2021** |
| Առաջարկություններ և դիտողություններ չունի | Ընդունվել է |